**Alfredo Kindelán y Duany**, nado en Santiago de Cuba o 13 de marzo de 1879 e finado en Madrid o 14 de decembro de 1962, foi un militar español. Durante os primeiros anos da súa carreira dedicouse á introdución da aeronáutica no exército español.

Participou na Guerra do Rif como xefe de escuadra e na Guerra civil española como xefe da aviación militar do exército franquista.

Entre 1942 e 1947, participou nun complot para substituír a Franco por Juan de Borbón, que fracasou. Por iso foi detido na súa casa e non foi posto en liberdade até anos despois. En 1961 foi nomeado marqués de Kindelán, e ao ano seguinte, o 5 de abril de 1962, morrería en Madrid. En 1988 o Ministerio de Defensa de España creou a Cátedra Alfredo Kindelán, retirada en 2017 grazas a unha proposición non de lei de ERC; a mesma afirmaba sobre Kindelán *"Unha das súas novidades foi a xeneralización dos bombardeos masivos contra obxectivos civís e poboacións, polo que España converteuse nun laboratorio militar que o fascismo europeo utilizou como campo de probas"*.

Traxectoria
-----------

 O xeneral Alfredo Kindelán y Duany (esquerda) e o maior Joaquín García-Morato y Castaño (dereita), condecorados coa Cruz de San Fernando durante a Guerra civil española.
Fillo de Ultano Kindelán e Manuela Duany. A súa familia procedía de Irlanda, como Jean de Kindelan, e tiña tradición militar. Con 14 anos, e pola morte do seu pai cando tiña 13, ingresou no corpo de enxeñeiros.

En 1899 foi nomeado tenente e pronto se interesou pola aeronáutica. En 1901 obtén o título de piloto de globo aerostático polo Servizo Aeronáutico Militar de Guadalaxara e en 1905 asiste á Primeira Conferencia da Federación Aeronáutica Internacional como representante español. Xunto con Leonardo Torres Quevedo, desenvolveron un prototipo de dirixible semirríxido en 1906. Posteriormente encargou ao artista valenciano Ricard Causarás i Casaña o deseño dun monoplano triangular, un ala-delta ríxido, que patentaría en 1909.

En 1911, obtivo o primeiro título de piloto militar de España. En 1913 estalou a Guerra do Rif, onde Kindelán dirixiu a primeira escuadra que realizou un bombardeo aéreo.

En 1922 foi nomeado xefe das forzas aéreas na África española e quedaría gravemente ferido. Unha vez recuperado, dirixiu o escuadrón expedicionario no desembarco de Alhucemas en 1925. Durante a década dos 20 tamén colaborou no desenvolvemento da aviación civil.

A súa carreira veríase truncada temporalmente en 1931, coa vitoria da República. Kindelán era un fervente monárquico e exiliouse. En 1934 volveu a España e axudou a orquestrar o golpe de Estado.

Durante a Guerra civil, Kindelán dirixiu a aviación do bando sublevado. Kindelán foi o responsable dos bombardeos de varias cidades baixo control republicano, como Barcelona, Lleida etc.

Despois da guerra, de 1941 a 1942 foi capitán xeral de Cataluña. Posteriormente participou nunha tentativa de golpe de estado contra o dictador Franco, pretendendo substituílo por Juan de Borbón. Esta conspiración fracasou e Franco tívoo en arresto domiciliario durante anos. Máis tarde foi liberado grazas ás negociacións do Vaticano e á presión internacional. En 1961 recibiu o título de Marqués de Kindelán e morreu ao ano seguinte.

Notas
-----

1. 1 2 3  "Alfredo Kindelán y Duany". *L'Enciclopèdia.cat*. Barcelona: Grup Enciclopèdia Catalana.  (*en catalán*)
2. ↑  Ara (2013-11-16). "Defensa homenatja un alt comandament franquista". *Ara.cat* (en catalán). Consultado o 2023-03-06.
3. ↑  "Congreso aprueba quitar honores a Alfredo Kindelán y el nombre de su cátedra". *La Vanguardia* (en castelán). 2017-06-27. Consultado o 2023-03-06.
4. ↑  Godchot, Simon (1924). *En Danemark: les espagnols du marquis de la Romana*. París: A. Picard. p. 504.
5. 1 2  "Doc". *ejercitodelaire.mde.es*. 2013. Arquivado dende o orixinal o 28 de decembro de 2014. Consultado o 06 de marzo de 2023.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alfredo Kindelán y Duany Modificar a ligazón no Wikidata*** |

### Outros artigos

* Fidel Dávila
* Wolfram von Richthofen

### Ligazóns externas

* "Alfredo Kindelán y Duany". *L'Enciclopèdia.cat*. Barcelona: Grup Enciclopèdia Catalana.

|  |  |
| --- | --- |
| Control de autoridades | 
* Wd: Q4220771
* WorldCat
* VIAF: 74915117
* BNE: XX1114124
* BNF: 119910824
* CANTIC: a10771839
* DBE: alfredo-kindelan-y-duany
* DeutscheBio: 128823887
* FAST: 75845
* GEC: 0035686
* GND: 128823887
* ISNI: 0000 0000 8155 4881
* LCCN: n81078601
* NTA: 069702322
* OL: OL1273754A
* SUDOC: 072330473

 |